נשיונל ליג (אנגליה)

נשיונל ליג (באנגלית: National League, "ליגה לאומית"), או בשמה הרשמי אנטרפרייז נשיונל ליג מסיבות פרסומיות, היא ליגת כדורגל מקצוענית באנגליה. הליגה היא החמישית בחשיבותה במבנה הליגות של אנגליה והראשונה במערכת ליגות הנשיונל ליג. הנשיונל ליג היא הליגה הארצית הנמוכה ביותר בדרג הליגות המקצועניות באנגליה.

 היסטוריה 
הליגה הוקמה בשנת 1979 תחת השם "אליאנס פריימר ליג" ושוחקה לראשונה בעונת 1979/1980. היותה של ליגה זו לא חובבנית גרמה לשיפור ניכר אצל המועדונים בדרגים הנמוכים, כאשר אלו הפכו למקצועיים ולחצי-מקצועיים. בנוסף, תקציב מועדונים אלו גדל בשל חסות של חברות גדולות תמורת תשלום רב יותר. בסוף עונת 1986/1987 החלה הליגה לקלוט מועדונים מהליגה הרביעית שסיימו במקום האחרון והמועדונים שסיימו במקום הראשון זכו לקידום במקום אלו שירדו. מאז עונת 2002/2003 המועדונים שסיימו במקום השני שיחקו בפלייאוף כנגד אלו שסיימו במקום שלישי, רביעי וחמישי. המועדונים שניצחו זכו להשתתף בעונה הבאה בליגה הרביעית. בעונת 2004/2005 נוצרה מערכת הליגות הלאומית ונוצרו ליגת הקונפרנס דרום וליגת הקונפרנס צפון, אשר העלו כל אחת את שתי הקבוצות אשר סיימו בצמרתן לליגה החמישית, ששינתה את שמה בעונה זו ל"קונפרנס נשיונל". עד אז, מספר קבוצות הליגה היה 22, והחל מעונה זו המספר גדל ל-24 קבוצות. בסוף העונה ארבע הקבוצות האחרונות יורדות לקונפרנס דרום ולקונפרנס צפון. ושתי הקבוצות הראשונות מעפילות לפוטבול ליג השנייה. בשנת 2013 שמה של הליגה שונה מ"קונפרנס נשיונל", לשמה הנוכחי: "נשיונל ליג".

נותנת החסות הראשונה של הליגה הייתה חברת "גולה", בעונות 1984/1985 ו-1985/1986. לאחר מכן ספונסרית הליגה הייתה יצרנית הרכב "ווקסהול מוטורס" למשך 12 שנים עד סוף עונת 1997/1998. הספונסרית הבאה נקראה "אגודת הבנייה הארצית" והיא שימשה כספונסרית עד עונת 2006/2007. לאחר עונה זו שמה הרשמי של הליגה נהפך ל"פריימר בלו סקוור", בעקבות שמה של נותנת החסות החדשה. חברת ההימורים הבריטית נתנה את חסותה לליגה עד לשנת 2013 כאשר מחליפתה הייתה חברת התשלומים האינטרנטיים "סקריל" ששימשה כספונסרית למשך עונה אחת. לאחר מכן, נחתם הסכם עם חברת ונאראנה ששימשה משנת 2016 ועד 2025 כספונסרית של הליגה. ב-23 ביוני 2025 הוכרז שחברת השכרת הרכבים אנטרפרייז תהפוך לספונסורית הרשמית של הליגה ושם הליגה שונה בהתאם.

 אלופות הליגה 
הקבוצות אשר זכו באליפות הליגה מאז הקמתה.
עונהקבוצה1979/1980אלטרינצ'אם1980/1981אלטרינצ'אם (פעם שנייה)1981/1982רנקורן1982/1983אנפילד1983/1984מיידסטון יונייטד1984/1985וילדסטון1985/1986אנפילד (פעם שנייה)1986/1987סקרבורו1987/1988לינקולן סיטי1988/1989דרלינגטון1989/1990מיידסטון יונייטד (פעם שנייה)1990/1991בארנט1991/1992קולצ'סטר יונייטד1992/1993וויקומב וונדררס1993/1994קידרמינסטר הריירס1994/1995מקלספילד טאון1995/1996סטיבנייג'1996/1997מקלספילד טאון (פעם שנייה)1997/1998הליפקס טאון1998/1999צ'לטנהאם טאון1999/2000קידרמינסטר הריירס (פעם שנייה)2000/2001רשדן & דיאמונדס2001/2002בוסטון יונייטד2002/2003יאוביל טאון2003/2004צ'סטר סיטי2004/2005בארנט (פעם שנייה)2005/2006אקרינגטון סנטלי2006/2007דגנהאם & רדברידג'2007/2008אלדרשוט טאון2008/2009בורטון אלביון2009/2010סטיבנייג' בורו (פעם שנייה)2010/2011קרולי טאון2011/2012פליטווד טאון2012/2013מנספילד טאון2013/2014לוטון טאון2014/2015בארנט (פעם שלישית)2015/2016צ'לטנהאם טאון (פעם שנייה)2016/2017לינקולן סיטי (פעם שנייה)2017/2018מקלספילד טאון (פעם שלישית)2018/2019לייטון אוריינט2019/2020בארו2020/2021סוטון יונייטד2021/2022סטוקפורט קאונטי2022/2023רקסאהם2023/2024צ'סטרפילד2024/2025בארנט (פעם רביעית)

 קישורים חיצוניים 



2016 08
קטגוריה:ליגות כדורגל באנגליה
קטגוריה:ליגות כדורגל משניות באירופה
קטגוריה:אנגליה: כדורגל
קטגוריה:אנגליה: תחרויות כדורגל